প্রধান মন্ত্রীনা লৈবাক পুম্বগী তোঙান তোঙানবা সোসিয়েল সেক্যুরিতি স্কিমশিংগী কানবা ফংলবা মীওইশিংগা ভিদীও ব্রিজগী থোংদা ৱারি শান্নখ্রে

প্রধান মন্ত্রী শ্রী নরেন্দ্র মোদীনা ঙসি লৈবাক পুম্বগী তোঙান তোঙানবা সোসিয়েল সেক্যুরিতি স্কিমশিংগী কানবা ফংলবা মীওইশিংগা ভিদীও ব্রিজগী থোংদা ৱারি শান্নখ্রে। ৱারি শান্নবা অদুদা অচৌবা সোসিয়েল সেক্যুরিতি স্কিম মরি মমিং পল্লবদা অতল বিমা য়োজনা, প্রধান মন্ত্রী জীবন জ্যোতি য়োজনা, প্রধান মন্ত্রী সুরক্ষা বিমা য়োজনা অমসুং বায়া বন্দনা য়োজনা কোনশিনখি। মসিনা সরকারগী স্কিমশিংগী তোঙান তোঙানবা কানবা ফংলবা মীওইশিংগা ভিদীওগী থোংদা প্রধান মন্ত্রীগা লোইননা ৱারি শান্নবগী নিপালশুবা পরিংনি। অৱা অনা কয়া মায়োক্নরিবা অদুগুম্লবা মীওইশিংগা ৱারি শান্নবা অদুদা নুঙাইবা ফোংদোক্লদুনা সোসিয়েল সেক্যুরিতি স্কিমশিংনা প্রজাশিংদা শক্তি পীরে হায়না প্রধান মন্ত্রী শ্রী নরেন্দ্র মোদীনা হায়খি। হৌজিক লৈরিবা সরকার অসিগী সোসিয়েল সেক্যুরিতি স্কিমশিং অসিনা পুন্সিগী নিংজিং মাংজিংনবা অদু দিল তৌবদা প্রজাশিংদা মতেং পাংবা খক্তা নত্তনা ইমুং মনুংগী শেল থুমগী অৱাবদগী নানথোহন্নবা শক্তিসু পীরি। প্রধান মন্ত্রীনা লাইরবা অমসুং অশোন অনাদা ফাইনান্সিয়েল সেক্যুরিতি ফংহন্নবা সরকারনা পায়খৎলিবা তোঙান তোঙানবা এস্পেক্তশিং অদু পনখি। বেঙ্ককা শম্নদবশিংবু বেঙ্ককা শম্নহন্নবা, অপিকপা বিজিনেস অমসুং ইন্তরপ্রিনর্স ফন্দিংগীদমক ফন্দ লৈতবশিংদা শেল ফংহনবা, লাইরবা অমসুং অৱা-অনাগীদমক সোসিয়েল সেক্যুরিতি কোবর তৌহনবনি। কানবা ফংলবা মীওইশিংগা ৱারি শান্নরদুনা প্রধান মন্ত্রীনা হায়খি মদুদি ২০১৪ দগী ২০১৭ ফাওবগী মনুংদা প্রধান মন্ত্রী জন ধন য়োজনাগী মখাদা হাংদোকখিবা অপুনবা বেঙ্ক একাউন্ত কোতি ২৮ অসি চাওরাক্না মালেম অসিদা হাংদোক্লিবা অপুনবা বেঙ্ক একাউন্তকী চাদা ৫৫ ওইরি। হৌজিক ভারত্তা নুপী কয়া অমনা বেঙ্ক একাউন্তশিং লৈরকপা অমদি ২০১৪দা ভারত্তা বেঙ্ক একাউন্তশিংগী মশিং চাদা ৫৩ দগী চাদা ৮০ য়ৌখিবদসু মহাক্না নুঙাইবা ফোংদোকখি। প্রজানা মায়োক্নরিবা অৱা-অনাশিং অদু তারদুনা প্রধান মন্ত্রীনা হায়খি মদুদি মীওই অমা লৈখিদবগী কম্পেনসেত পীবী ঙমদ্রগসু শোকহল্লবা ইমুং অদুদা ইকোনোমিক সেক্যুরিতি ফংহন্নবা সরকার অসিনা মতম পুম্নমক্তা কন্না হোৎনরি। লুপা ৩০০গী য়াম্না অনেম্বা প্রিমিয়ম অমা থিহন্দুনা প্রধান মন্ত্রী জীবন জ্যোতি য়োজনানা মীওই কোতি মঙা হেন্না কানবা ফংহনখ্রে হায়না মহাক্না হায়খি। এক্সিদেন্তেল ইন্সুরেন্স কোবরেজ স্কিম ওইরিবা প্রধান মন্ত্রী সুরক্স বিমা য়োজনাগী মরমদা ঙাংলদুনা প্রধান মন্ত্রীনা হায়খি মদুদি স্কিম অসিনা মীওই কোতি ১৩ হেন্না তেংবাংখ্রে। প্রধান মন্ত্রী সুরক্ষা বিমা য়োজনাগী মখাদা প্রজানা চহিগী লুপা ১২ খক্তগী প্রিমিয়ম থিরগা লুপা লাখ ২ ফাওবা এক্সিদেন্তেল ইন্সুরেন্স কোবরেজ ক্লেম তৌবা য়াই। ৱারি শান্নখিবা অদুগী মনুংদা প্রধান মন্ত্রীনা অহল ওইরবশিংগী কেয়ার লৌরদুনা সরকারগী তোঙান তোঙানবা ইনিসিয়েতিবশিং অদু পনখি। মহাক্না হায়খি মদুদি মমাং চহিদা হৌখিবা বায়া বন্দনা য়োজনানা চাওরাক্না অহল ওইরবা মীওই লাখ অহুমদা কানবা ফংহনখ্রে। মদুগী মখাদা চহি ৬০গী মথক্তা লৈবা নাগরিকশিংনা চহি তরাগী ওইনা ফিক্স রিতর্ন চাদা ৮ ফংলি। মখা তারকপদা সেনিয়ার সিতিজনশিংগীদমক্তা লুপা লাখ ২.৫ দগী লাখ ৩ ফাওবগী ইনকম তেক্সকী বেসিক লিমিৎসু হেঙ্গৎলে। মীপুম খুদিংমক্তা সোসিয়েল সেক্যুরিতি কোবরেজ ফংহন্নবা সরকারগী ৱারেপ অদু অমুক হন্না পল্লদুনা প্রধান মন্ত্রীনা হায়খি মদুদি হৌখিবা চহি অহুম অসিদা অচৌবা সোসিয়েল সেক্যুরিতি স্কিম অহুম (প্রধান মন্ত্রী সুরক্স বিমা য়োজনা, প্রধান মন্ত্রী জীবন জ্যোতি য়োজনা, অতল পেন্সন য়োজনা)গী মখাদা প্রজা কোতি ২০ হেন্না পুরক্লে। প্রধান মন্ত্রীগা ৱারি শান্নরদুনা তোঙান তোঙানবা সোসিয়েল সেক্যুরিতি স্কিমশিংগী কানবা ফংলবা মীওইশিংনা চাওনা অৱাৎপনা থল্লবা মতমদা মতৌ করম্না স্কিমশিং অসিনা মতেং পাংবগে হায়বদু শন্দোক্না খংহনখি। মহাক্না হৌদোক্লিবা তোঙান তোঙানবা স্কিমশিং অসিগীদমকসু মখোয়না প্রধান মন্ত্রীবু থাগৎপা ফোংদোকখি।